**Conveni per a la realització del treball de fi de grau d’estudiants del grau de (especificau el grau, si escau) de la UIB entre (l’altra entitat) i la Universitat de les Illes Balears**

### Reunits

D’una part, la senyora Carmen Touza Garma, vicerectora d’Estudiants (Resolució 14056 del Rectorat, del dia14 de juny de 2021, FOU núm. 519, extraordinari, de 14 de juny), en representació de la Universitat de les Illes Balears, per delegació del Rector, de conformitat amb el que estableix l’article 38.1.n) dels Estatuts, aprovats pel Decret 64/2010, de 14 de maig, i per l’acord adoptat el dia 18 de maig de 2021.

##### I de l’altra, el senyor -------------------------, en qualitat de ------------------------- (en endavant, l’empresa/entitat col·laboradora), amb CIF ---------------------- i domicili a -------------------.

**Antecedents**

1. L’article 8 de l’Estatut de l’estudiant universitari, aprovat pel Reial decret 1791/2010, de 30 de desembre, reconeix a la lletra d) el dret a rebre una formació teoricopràctica de qualitat i d’acord amb les competències adquirides segons el que estableixen els ensenyaments previs. El mateix article reconeix, a la lletra e), el dret a rebre orientació i tutoria personalitzades en el primer any i durant els estudis, per facilitar l’adaptació a l’entorn universitari i el rendiment acadèmic, així com en la fase final, amb la finalitat de facilitar la incorporació laboral, l’exercici professional i la continuïtat de la formació, i també reconeix a la lletra g) el dret a tenir tutela efectiva, acadèmica i professional al treball de fi de grau i, si escau, a les pràctiques externes que es prevegin al pla d’estudis.
2. El Reial decret 1393/2007, de 29 d’octubre, modificat pel Reial decret 861/2010, de 2 de juliol, que estableix l’ordenació dels ensenyaments universitaris oficials, indica que per a l’obtenció de qualsevol títol de grau l’estudiant ha d’elaborar i defensar un treball de fi de grau, orientat a l’avaluació de les competències associades al títol (art. 12.3).
3. L’Acord normatiu 13866/2021, de 23 de febrer, pel qual s’aprova el Reglament d’ordenació dels ensenyaments universitaris de caràcter oficial (grau i màster) de la Universitat de les Illes Balears.
4. La normativa de gestió del treball de fi de grau (Acord normatiu 14665/2022, del dia 4 de novembre, FOU núm. 544) aprova el Reglament per a l’elaboració i avaluació dels treballs de fi de grau o de màster a la Universitat de les Illes Balears.
5. Les normatives específiques pròpies de cada centre de la Universitat de les Illes Balears, en el seu cas.
6. Els Estatuts de la Universitat, a l’article 147.1, estableixen que la UIB fomentarà una política de convenis adequada amb institucions i empreses.
7. (Informació de l’empresa/entitat col·laboradora) ---------------------------
8. L’interès per desenvolupar aquest conveni de col·laboració entre ambdues parts en relació amb la realització del treball de fi de grau dels estudis de grau oficials de la UIB.

Per tot el que s’ha exposat anteriorment, les parts

###### Acorden

**Primer. Objecte del conveni**

L’objecte d’aquest conveni és establir la col·laboració entre la UIB i l’entitat col·laboradora per possibilitar la realització del treball de fi de grau.

**Segon. Finalitat del treball de fi de grau**

1. El treball de fi de grau s’ha d’entendre com un mòdul o matèria globalitzador orientat a l’avaluació integrada de competències específiques i transversals associades al títol.

2. L’objectiu del treball de fi de grau és realitzar una activitat autònoma i individual, per una part, dirigida a aconseguir que l’alumne apliqui i integri competències (coneixements, destreses i actituds) adquirides al llarg de la titulació, i, per l'altra, que permeti l’avaluació de la seva formació general o avançada en una disciplina determinada, com a requisit previ a la consecució del títol de grau corresponent.

3. No obstant això, s’ha de tenir present que el treball de fi de grau s’ha de considerar com una assignatura més del pla d’estudis i que, per tant, estarà sotmès a les mateixes normes i regulacions generals que s’apliquin a les altres assignatures.

**Tercer. Règim del treball de fi de grau dels alumnes**

1. En el cas de títols oficials de grau, l’article 10.e) del Reglament d’ordenació dels ensenyaments universitaris de caràcter oficial (grau i màster) de la UIB estableix que el treball de fi de grau té un mínim de 6 i un màxim de30 crèdits. En qualsevol cas, el nombre de crèdits no pot excedir el que estableix el Reial decret 1393/2007, de 29 d’octubre, modificat pel Reial decret 861/2010, de 2 de juliol.

2. La Universitat de les Illes Balears ha de comunicar a l’empresa/entitat, amb caràcter previ a qualsevol actuació objecte del conveni, les dades dels estudiants interessats en la realització del treball de fi de grau.

**Quart. Drets i deures dels estudiants**

Els estudiants, durant la realització del treball de fi de grau, tindran els drets i deures establerts a la normativa de treball de fi de grau de la UIB. D’acord amb el procediment establert per la Comissió de Seguiment, es nomenaran dos tutors: un el nomenarà la UIB, i l’altre, l’empresa, per tutoritzar el treball de fi de grau de l’estudiant.

**Cinquè. Exclusió de relació laboral**

1. La realització del treball de fi de grau, atès el seu caràcter formatiu, no donarà lloc, en cap cas, a obligacions pròpies d'una relació laboral, i tampoc a la substitució de la prestació laboral pròpia de llocs de treball.

2. En cas que al final dels estudis l’estudiant s’incorpori a la plantilla de l’entitat col·laboradora, el temps de realització del treball de fi de grau no es computa als efectes d’antiguitat ni l’eximeix del període de prova, llevat que en l’oportú conveni col·lectiu aplicable hi estigui expressament estipulada alguna cosa diferent.

**Sisè. Comissió de seguiment**

Es constitueix una comissió de seguiment amb l’objectiu de fer el seguiment d’aquest conveni i d’adoptar les propostes que permetin aconseguir que s’executi de manera adequada.

La comissió està integrada pels membres següents:

* Dues persones en representació de l’empresa.
* Dues persones en representació de la UIB per a aquest conveni.

La comissió de seguiment té les funcions següents:

1. Supervisar i controlar el desenvolupament de les actuacions que es deriven del conveni.
2. Resoldre les propostes que no en suposin una modificació substancial.
3. Resoldre els problemes d’interpretació i compliment del conveni, sens perjudici de la competència de l’ordre jurisdiccional aplicable.
4. Establir les mesures extraordinàries necessàries no reflectides en aquest conveni per aconseguir l’objectiu descrit anteriorment.

**Setè. Protecció de dades**

Ambdues parts, com a responsables de la realització de l’objecte del conveni, es comprometen a tractar de manera absolutament confidencial la informació obtinguda i a no fer-la servir per a cap altra finalitat que no sigui la derivada d’aquest conveni.

Les parts signants es comprometen a complir els termes prevists pel Reglament europeu 2016/679, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i per la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD).

Les persones les dades de les quals siguin objecte de tractament poden exercir els seus drets davant els òrgans següents:

* Delegada de protecció de dades de la UIB: Catalina A. Pou Rayas, a l’adreça electrònica: <dpo@uib.cat>.
* (Responsable del tractament de les dades personals o, si escau, delegat de protecció de dades de l’altra part i adreça electrònica).

Així mateix, les parts es comprometen a adoptar les mesures tècniques i organitzatives necessàries que garanteixin la seguretat de les dades de caràcter personal i n’evitin l’alteració, la pèrdua de tractament i l’accés no autoritzat.

**Vuitè. Tractament de dades de caràcter personal dels alumnes de les entitats col·laboradores**

La Universitat de les Illes Balears, per a l’execució del present conveni, facilitarà l’accés de dades personals al personal de l’entitat col·laboradora. Aquestes dades podran ser tant dels alumnes com dels professors.

L’accés esmentat suposarà una activitat de tractament de dades personals per part de l’entitat col·laboradora, que s’ha de regir pels principis següents:

* Les dades dels professors de la Universitat de les Illes Balears seran només de caràcter identificatiu i s’utilitzaran de manera exclusiva per facilitar el contacte entre el personal de l’entitat col·laboradora i els tutors de la UIB.
* Les dades dels estudiants podran ser identificatives i de contacte, de naturalesa acadèmica i de no haver estat condemnats per sentència ferma per algun delicte contra la llibertat i indemnitat sexual.
* L’entitat col·laboradora es compromet a utilitzar les dades facilitades per la Universitat de les Illes Balears d’acord amb la finalitat prevista. Per aquest motiu, no podrà utilitzar-les per a cap altra finalitat ni tampoc comunicar-les a terceres parts.
* Una vegada finalitzat el treball de fi de grau, les dades de caràcter personal s’han d’eliminar. Això no obstant, les dades es podran conservar per obligació legal o per al compliment d’una missió realitzada en interès públic.
* Les dades les facilitarà la Universitat de les Illes Balears a l’entitat col·laboradora per mitjà de correu electrònic, en paper, o bé en suport informàtic. Correspon a l’entitat col·laboradora adoptar les mesures de caràcter tècnic i organitzatiu necessàries que garanteixin la seguretat de les dades de caràcter personal i n’evitin l’alteració, la pèrdua de tractament i l’accés no autoritzat.

Pel que fa als alumnes de la Universitat de les Illes Balears que facin el treball de fi de grau entre les tasques dels quals es trobi el tractament de dades personals de l’entitat col·laboradora, l’accés a aquestes dades suposarà una activitat de tractament de dades per part de la Universitat de les Illes Balears que es durà a terme per mitjà dels alumnes i que s’ha de regir segons els termes següents:

1. La Universitat recull el compromís dels alumnes, abans d’incorporar-se a l’entitat col·laboradora, de tractar les dades personals dels professors i dels estudiants exclusivament amb la finalitat de dur a terme el treball de fi de grau, de no comunicar-les a tercers per cap mitjà i de no conservar-les una vegada acabat el treball de fi de grau.
2. La Universitat també ha d’informar els estudiants, abans que s’incorporin a l’entitat col·laboradora, sobre:
	1. Les seves responsabilitats en matèria de tractament de dades personals. Amb caràcter general, està prohibit fer fotografies, vídeos, enregistrar sons o similars. Només es pot autoritzar aquesta pràctica si l’entitat col·laboradora ho autoritza de manera excepcional, sempre que es justifiqui que la finalitat és l’adequada, conforme a aquest conveni, i que, a més a més, es compleix la normativa de protecció de dades.
	2. L’obligatorietat d’obtenir una autorització de l’entitat col·laboradora per accedir a documentació o a suports que continguin dades personals com: expedients, llistes, aplicacions informàtiques, etc.
	3. L’obligació de confidencialitat sobre la informació i les dades personals que coneguin durant la realització del treball de fi de grau.

El personal de l’entitat col·laboradora que supervisi els estudiants d’acord amb aquest conveni limitarà, en la mesura que sigui possible, l’accés dels estudiants a dades personals que no siguin necessàries per dur a terme les seves tasques.

Els tutors de la Universitat de les Illes Balears no estan autoritzats a tractar dades personals del personal de l’entitat col·laboradora d’acord amb aquest conveni. Qualsevol ús de dades personals amb finalitats acadèmiques o d’investigació aprofitant la realització del treball de fi de grau ha de tenir l’habilitació legal corresponent i obtenir, quan sigui necessari, el consentiment de les persones afectades.

L’entitat col·laboradora és responsable del tractament de les dades personals derivades del present conveni. Per aquest motiu, ha de complir les obligacions legals derivades del Reglament general de protecció de dades i, especialment, el deure d’informació regulat als articles 13 i 14. Amb aquesta finalitat, s’informarà als estudiants mitjançant el formulari que s’adjunta com a annex 3.

**Novè. Durada, període i horari**

Durada: és la que estableixin cada pla d'estudis i el programa de l'assignatura corresponent.

Període: es cursarà en el moment en què estigui previst al pla d'estudis de la titulació.

Horari: s'especificarà en cada cas en particular. En general, i llevat dels casos en què els plans d'estudis o els convenis de cooperació educativa per a la realització del treball de fi de grau ho especifiquin, el nombre màxim d'hores diàries de dedicació a la realització del treball de fi de grau que un estudiant pot fer en període lectiu són cinc. En període no lectiu es pot incrementar fins a set hores diàries, tenint present que, en cas que hi hagi una borsa o un ajut a l'estudi, també s'haurà d'aplicar l'increment proporcional.

**Desè. Assegurances**

Els estudiants estaran coberts, en cas d’accident, malaltia o infortuni familiar, per l’assegurança escolar en els termes i condicions que estableix la legislació vigent. Els estudiants més grans de 28 anys estaran coberts per la pòlissa sanitària contractada per la UIB. Per a tots els estudiants de la UIB queda garantida la responsabilitat civil de danys a tercers que pugui ocasionar l’estudiant amb la pòlissa que la UIB té subscrita a aquest efecte. Si el treball fi de grau es realitza fora del territori nacional i la UIB no en preveu la cobertura, l’assegurança sanitària de viatge és obligatòria i anirà a càrrec de l’estudiant, que l’haurà de gestionar personalment. Com a mínim, ha de ser una assegurança que cobreixi el termini del treball fi de grau, amb cobertura per responsabilitat civil privada, mort i invalidesa per accident i, si escaigués, assistència en repatriació.

**Onzè. Prevenció de riscs laborals**

L’empresa titular del centre de treball on es realitzen físicament les tasques acordades és responsable de complir les obligacions empresarials en matèria d’informació sobre els riscs existents al lloc de treball, les instruccions adequades, les mesures de prevenció o protecció que s’han d’adoptar i les mesures d’emergència establertes en aquell centre. També ha d’atendre les obligacions empresarials quant a formació i vigilància de la salut, si escau. En conseqüència, l’entitat titular del centre de treball on es realitzen físicament les tasques acordades és responsable de donar a l’estudiant tota la informació pertinent en matèria de seguretat i salut en aquell centre i li ha de facilitar els mateixos mitjans de protecció que proporciona a qualsevol treballador del centre.

Aquest acord exclou la realització per part de l’estudiant d’activitats o processos perillosos o amb riscs especials, segons el que estableix l’annex I del Reial decret 39/1997.

**Dotzè. Drets de propietat intel·lectual**

El TFG és un treball protegit per la Llei de propietat intel·lectual i, en conseqüència, la titularitat dels drets de propietat intel·lectual corresponen a la persona que els hagi elaborat. Si escau, els alumnes, respectant-ne sempre l'autoria, podran cedir de manera total o parcial els drets d’explotació mitjançant acords específics amb l’altra entitat que es concretaran per escrit entre l’alumne i l’entitat, amb el vistiplau de la comissió de seguiment.

**Tretzè. Confidencialitat**

L’entitat es compromet a:

* No difondre, ni per escrit ni oralment, el contingut del treball de fi de grau sense el consentiment previ i per escrit de l’estudiant.
* Adoptar totes les precaucions per evitar la revelació a terceres persones.
* No utilitzar el treball de fi de grau per a cap altra finalitat diferent a la de l'avaluació acadèmica.

L’estudiant es compromet a:

* No difondre públicament, ni per escrit ni oralment, a cap altra entitat o persona, informació confidencial facilitada per a l’entitat sense el consentiment previ i per escrit d’aquesta.
* Comunicar a l’entitat qualsevol accés no autoritzat a la informació per a la realització del treball de fi de grau.

**Catorzè. Vigència**

El present conveni entrarà en vigor en la data de la signatura i tindrà una vigència de quatre anys.

En qualsevol moment abans de la finalització del termini previst, els signants del conveni poden acordar unànimement de prorrogar-lo per un període de fins a quatre anys addicionals o d’extingir-lo, de conformitat amb el que estableix l’article 49.h) de la Llei 40/2015, de règim jurídic del sector públic.

Això no obstant, qualsevol de les parts signants pot donar-lo per finalitzat amb un preavís a l’altra part de manera fefaent amb sis mesos d’antelació a la data de resolució proposada; les dues parts es comprometen, en tot cas, a mantenir la vigència del conveni fins que acabin el treball de fi de grau que es trobin en curs.

La resolució del present conveni no afectarà la realització dels treballs de fi de grau dels estudiants que estiguin en curs.

No es preveuen possibles indemnitzacions en el supòsit que el conveni es resolgui per incompliment de les obligacions i els compromisos assumits per cadascuna de les parts.

**Quinzè. Normativa aplicable**

En tot allò no previst al present conveni serà d’aplicació la normativa esmentada sobre els ensenyaments universitaris oficials, el Reial decret 1393/2007, de 29 d’octubre, modificat pel Reial decret 861/2010, de 2 de juliol, l’Acord normatiu 13866/2021, de 23 de febrer, pel qual s’aprova el Reglament d’ordenació dels ensenyaments universitaris de caràcter oficial (grau i màster) de la Universitat de les Illes Balears —FOU núm. 513—, l’Acord normatiu 14665/2022, del dia 4 de novembre —FOU núm. 544—, les normatives específiques pròpies de cada centre de la Universitat de les Illes Balears, en el seu cas, així com la Llei 40/2015, d’1 d’octubre, de règim jurídic del sector públic.

**Setzè. Resolució de conflictes, règim jurídic i jurisdicció competent**

Aquest conveni té naturalesa administrativa i es regirà pel que en disposen les clàusules i el títol preliminar, capítol VI, de la Llei 40/2015, d’1 d’octubre, de règim jurídic del sector públic, així com la resta de normes administratives que hi siguin d’aplicació, i els principis generals del dret.

Aquest conveni està exclòs de l’àmbit d’aplicació de l’article 6.1 de la Llei 9/2017, de 8 de novembre, de contractes del sector públic, atès que pel seu contingut no té la consideració de contracte subjecte a la legislació de contractes del sector públic.

Les qüestions litigioses sorgides de la interpretació, la modificació, el desenvolupament i els efectes que es puguin derivar de l’aplicació del present conveni les resoldrà la comissió de seguiment prevista a l’acord vuitè. Si ambdues parts no arriben a un acord, sotmetran les qüestions litigioses als òrgans de la jurisdicció contenciosa administrativa amb seu a Palma, amb renúncia expressa a qualsevol jurisdicció que els pugui correspondre.

**Dissetè. Règim d’extinció i resolució del conveni**

Aquest conveni, d’acord amb l’article 51 de la Llei 40/2015, d’1 octubre, de règim jurídic del sector públic, s’extingirà per l’incompliment de les actuacions que en constitueixen l'objecte o que suposin una causa de resolució.

Són causes de resolució:

1. El transcurs del termini de vigència sense haver-ne acordat la pròrroga.
2. L’acord d’ambdues parts per extingir el conveni, que s’instrumentarà per escrit.
3. L’incompliment de qualsevol de les parts dels compromisos assumits, que donarà dret a l’altra part a resoldre aquest conveni de manera unilateral. La resolució es farà efectiva en el període dels 30 dies següents a la notificació.
4. Decisió judicial declaratòria de nul·litat del conveni.
5. Qualsevol causa distinta de les anteriors prevista al conveni o a les lleis aplicables.
6. La manifestació de qualsevol d’ambdues parts de la voluntat de resoldre aquest document, amb un preavís de dos mesos, sense que això afecti les accions ja començades i pendents d’acabar o la liquidació de les obligacions contretes per cadascuna de les parts fins al moment de la resolució.
7. La impossibilitat sobrevinguda, legal o material, de complir els pactes o contingut d’aquest conveni.

En cas de resolució del conveni per qualsevol causa que s’hi prevegi, la comissió de seguiment fixarà el termini per acabar les actuacions que se’n deriven que estiguin en marxa, el qual serà improrrogable.

**Divuitè. Modificació del conveni**

La modificació del contingut del present conveni requereix l’acord unànime de les parts signants, d’acord amb el que estableix l’article 49.g) de la Llei 40/2015, d’1 d’octubre, de règim jurídic del sector públic, a proposta de qualsevol d’aquestes, mitjançant la subscripció de l’addenda de modificació oportuna, formalitzada abans de la finalització del conveni.

Els acords de modificació del conveni, en cas d’adoptar-se, s’han de sotmetre a la tramitació ordinària de cada una de les parts.

**Dinovè. Transparència**

La Universitat de les Illes Balears posarà a disposició dels ciutadans el conveni, acord marc o protocol al portal de transparència corresponent, en aplicació de les obligacions de publicitat activa establertes a l'article 8.1 b) de la Llei 19/2013, de 9 de desembre, de transparència, accés a la informació pública i bon govern, i en compliment de l'article 11.1 de l’Acord normatiu 13256/2019, de dia 8 de novembre, pel qual s’aprova el Reglament de transparència de la Universitat de les Illes Balears.

**Vintè. Denominacions**

Totes les denominacions d’òrgans de govern, representació, càrrecs, funcions i membres de la comunitat universitària, com qualssevol que en aquest conveni apareguin en gènere masculí, s'han d'entendre referides indistintament al gènere masculí o femení, segons el sexe del titular de qui es tracti.

I com a prova de conformitat amb tot l'anterior, se subscriu aquest conveni al lloc i en la data indicats.

I, en prova de conformitat, firmen electrònicament aquest conveni.

|  |  |  |
| --- | --- | --- |
| Per l’empresa/entitat col·laboradora,-----------------------------Càrrec  |  | Per la Universitat de les Illes Balears,------------------------------Vicerectora d’Estudiants  |

**Diligència**

El present model de conveni (ref. XXXX) el va aprovar el Consell de Direcció de data XX de XXXXX de 2023 i el va ratificar el Consell de Govern en data XX de XXXXX de 2023, de conformitat amb el que estableixen els articles 24.2.24 i 147.2 dels Estatuts de la Universitat de les Illes Balears, aprovats pel Decret 64/2010, de 14 de maig (BOIB núm. 76, de 22 de maig).

Núm. De conveni: «vnumconveni»

Núm. d’annex: «vnumannex»

**Annex 1**

**Pla del treball de fi de grau dels títols oficials i propis de la UIB**

El senyor / La senyora <<vnomtutoruib>>, amb adreça electrònica <<xxxxxxx>> i telèfon <<xxxxx>>, nomenat/da per exercir les funcions de tutor/a acadèmic/a del present programa del treball de fi de grau entre la Universitat i l’empresa/entitat «vnomempresa».

El senyor / La senyora «vnomtutorempresa»,amb adreça electrònica «vemailtutofe»,nomenat/da per l’empresa/entitat «vnomempresa», domiciliada a «vpoblacioempresa», a «vdireccioempresa»,telèfon «vtelefonempresa», per exercir les funcions de tutor/a del present programa del treball de fi de grau entre la Universitat i l’empresa/entitat «vnomempresa».

L’estudiant «vnombecari», amb DNI «vdnibecari», matriculat/da dels estudis de: «vestudisbecari» d’aquesta universitat, que viu a l’adreça «vdirecciobecari», de «vpoblaciobecari», amb telèfon «vtelfbecari» «vtelf2becari» «vmobilbecari»- «vemailbecari».[[1]](#footnote-1)

Declaren, en cas que se signi el present annex, referent al conveni per a la realització del treball de fi de grau <<numconveni>> signat entre la Universitat i l’empresa <<vnomempresa>>, que el treball de fi de grau que l’estudiantha de dur a terme és el següent:

1. Descripció del treball de fi de grau que ha de fer l’estudiant:

«vdescripciotreball».

1. Lloc on es farà el treball de fi de grau:

«vlloctreball».

1. Període en què es farà el treball de fi de grau:

«vperiodetreball».

1. Nombre total d’hores en aquest període:

«vhores».

1. Horari:

«vhorari».

1. Forma prevista de seguiment i d’orientació a l’estudiant mentre faci el treball de fi de grau:

«vSeguimentPrevist».

1. La UIB, l’empresa/entitat col·laboradora i l’alumne/a es comprometen a complir les obligacions respectives descrites.
2. L'empresa/entitat es compromet a complir les normes vigents en tot el que faci referència a prevenció de riscs laborals, i facilitar a l'estudiant mitjans de protecció idèntics als que es requereixen a qualsevol altre treballador.
3. El fet que l’empresa/entitat col·laboradora subscrigui el present acord no suposa l’adquisició d’altres compromisos que els que s’hi estipulen. D’acord amb la normativa aplicable, la relació de l’estudiant amb l’empresa/entitat no té caràcter de relació laboral.
4. Observacions:

 «vobservacions».

Palma, «vdatacatala»

|  |  |  |
| --- | --- | --- |
| El tutor / La tutora nomenat/da per l’empresa/entitat col·laboradora, | Vist i plau.El tutor / La tutora nomenat/da per la UIB, | L’estudiant, |
| «vnomtutorempresa» | «vnomtutoruib» | «vnombecari» |

**Annex 2**

**Relació d’estudiants que elaboren el TFG en empreses i entitats**

Relació d’estudiants que han de desenvolupar tasques derivades del conveni

|  |
| --- |
| **Universitat de les Illes Balears** |
| Empresa o entitat |  |
| Tutor/a de l’empresa/entitat col·laboradora |       |
| Tutor/a de la Universitat de les Illes Balears |  |
| Membres de la comissió de seguiment | Per l'empresa/entitat: --Per la UIB-- |
| Curs acadèmic | 202.....-2..... |

|  |  |
| --- | --- |
| Nom i cognoms de l’estudiant |  |
| Denominació del grau |       |
| Valoració en crèdits del treball que s’ha de realitzar |       |
| Període d’elaboració del TFG |       |
| Nre. total d’hores per fer |  |
| Horari  |       |
| Formació que ha d’adquirir l’estudiant |  |
| Tasques/funcions que ha de realitzar a l’empresa/entitat col·laboradora |  |

(Afegiu tants de quadres com alumnes que hi hagi que fan el TFG)

Palma, d de 202

Per la Universitat de les Illes Balears,

**Annex 3. Informació sobre protecció de dades**

Palma, \_\_\_ de/d’ \_\_\_\_\_\_\_\_\_\_ de 20\_\_

Palma, en la data de la signatura electrònica

L’estudiant <<nomestudiant>>, major d’edat, amb DNI <<núm.DNI>>, que cursa els estudis de: <<nomdelsestudis>>, amb el present document,

**Manifesta**

**1. Que ha estat informat sobre el tractament de les seves dades personals, en els termes següents:**

1.1. Que <<nomentitat>>, com a responsable del tractament, emmagatzema i utilitza les seves dades sobre la base del compliment del conveni entre la Universitat de les Illes Balears i <<nomentitat>> d’acord amb l’article 6.1.c) o 6.1.e) de l’RGPD.

1.2. Que les seves dades les facilita la Universitat de les Illes Balears, on cursa els estudis d’acord amb el que es recull en el conveni de treball de fi de grau.

1.3. Que les dades objecte de tractament poden ser les següents:

* Caràcter identificatiu: nom i cognoms; DNI, NIE o passaport; adreça postal, adreça electrònica, telèfon fix o telèfon mòbil.
* Expedient acadèmic: certificació i avaluació.
* Si escau, dades relatives a no haver estat condemnat per sentència ferma per delicte contra la llibertat i indemnitat sexual.

1.4. Que les dades oportunes es comunicaran a la Universitat de les Illes Balears amb la finalitat de certificar la realització efectiva del treball fi de grau i col·laborar en l’avaluació.

1.5. Que les dades es conservaran exclusivament durant el temps que sigui necessari per complir la finalitat per a la qual es varen recollir i per determinar possibles responsabilitats que es puguin derivar d’aquesta finalitat i del tractament de les dades.

1.6. Que té dret a sol·licitar l’accés a les seves dades personals, a rectificar-les o a suprimir-les, a limitar-ne el tractament, a oposar-s’hi o a no ser objecte d’una decisió basada únicament en el tractament automatitzat, inclosa l’elaboració de perfils, per mitjà d’un escrit amb el document identificatiu adjunt dirigit a:

* (Dades del responsable del tractament o DPO de l’entitat)

1.7. Que pot presentar una reclamació davant l’Agència Espanyola de Protecció de Dades a través de la seu electrònica, accessible a través de la pàgina web <<https://www.aepd.es/>>.

1.8. Que, en qualsevol cas, pot consultar informació sobre la protecció de dades de la Universitat de les Illes Balears a la pàgina web <<https://dpo.uib.cat>>.

**2. Que ha estat informat de les seves obligacions en matèria de protecció de dades i seguretat i, en concret, de les següents:**

a) Es considera dada personal tota informació relativa a una persona física. Per tant, les dades de persones identificades o identificables són dades personals i no pot utilitzar-les per a finalitats diferents de la realització del treball fi de grau. Amb caràcter general, està prohibida la realització de fotografies, vídeos, enregistraments de sons, etc. relacionats amb el treball de fi de grau, si bé <<nomentitat>> podrà autoritzar aquesta pràctica, sempre que es justifiqui que la finalitat és l’adequada i d’acord amb l’objecte subscrit per les parts d’aquest conveni específic, i que queda garantit el compliment de la normativa en matèria de protecció de dades i, si escau, de protecció de la infància i de l’adolescència.

b) En el supòsit de fer el treball de fi de grau en un centre amb menors d’edat, és perfectament conscient de l’especial protecció de les seves dades personals.

c) De l’obligació de guardar secret sobre les dades personals a les quals tingui accés a causa de la realització del treball de fi de grau, i del deure d’usar-les exclusivament per a les finalitats pròpies de les treball, a no comunicar-les a tercers per cap mitjà i a no conservar-les un cop que hagi finalitzat el treball de fi de grau.

d) De l’obligació d’obtenir autorització de <<nomentitat>> per accedir a documents o suports (expedients, llistes, aplicacions informàtiques, bases de dades, etc.) que continguin dades personals.

e) De la prohibició d’identificar alumnes o altres persones físiques amb el seu nom i cognom o qualsevol altra dada que es pugui relacionar amb una persona física identificada o identificable en els documents acadèmics que es generin com a conseqüència del treball de fi de grau (treballs, memòries, informes, etc.).

f) De les conseqüències disciplinàries i d’altres classes que pot tenir l’incompliment de la normativa en protecció de dades.

I, com a prova de conformitat, signa el present document al lloc indicat a l’encapçalament i en la data de la darrera signatura electrònica.

L’estudiant,

1. La UIB té inscrit al seu Registre d’Activitats de Tractament, amb els codis corresponents, els fitxers d’estudiants de la UIB, la finalitat dels quals és la gestió acadèmica i administrativa dels seus estudiants.

La UIB garanteix els drets prevists a la legislació vigent en matèria de protecció de dades de caràcter personal i aplica les mesures tècniques i organitzatives apropiades per garantir un nivell de seguretat adequat al risc, de conformitat amb les prescripcions previstes al Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.

Els estudiants poden exercir els drets d'accés, rectificació, oposició, supressió, portabilitat, limitació del tractament i de no ser objecte de decisions individuals automatitzades pel que fa a les dades facilitades i tractades. Per exercir els drets indicats es poden adreçar per escrit a: Universitat de les Illes Balears, Secretaria General, a l'atenció de la delegada de protecció de dades, cra. de Valldemossa, km 7.5, 07122 Palma (Illes Balears), o a l'adreça electrònica <dpo@uib.es>. També disposen del dret a reclamar davant l'autoritat de control a: <<https://www.aepd.es>>.

L'estudiant, en tot cas, tindrà accés a les dades de caràcter personal que siguin necessàries per dur a terme la prestació convinguda al conveni.

L'estudiant s’obliga a no difondre a tercers i a guardar en la més absoluta confidencialitat tota la informació i les dades de caràcter personal a què tingui accés en compliment d’aquest conveni i a subministrar-les únicament a personal autoritzat per l’entitat. [↑](#footnote-ref-1)